open-index/open-wikipedia-markdown huggingface dataset:
ततैया

**ततैया** (wasp) एक प्रकार का कीट होता है। भारत में इसे ततैया,बरैया,गंधेली आदि नामों से भी जाना जाता है। वैज्ञानिक दृष्टि से हायमेनोप्टेरा (Hymenoptera) गण और आपोक्रिटा (Apocrita) उपगण का हर वह कीट होता है जो चींटी या मक्खी न हो। कुछ जानी-मानी ततैया जातियाँ छत्तों में रहती हैं और जिसमें एक अण्डें देने वाली रानी होती है और अन्य सभी ततैयें कर्मी होते हैं। लेकिन अधिकतर ततैयें अकेले रहते हैं। अकेले रहने वाले बहुत से ततैयों की मादाएँ अन्य कीटों को डंक मारकर उनके जीवित लेकिन मूर्छित शरीरों में अण्डें देती हैं जिनसे शिशु निकलने पर वे उस कीट को खा जाते हैं। इस कारणवश कृषि में कई फ़सल का नाश करने वाले कीटों की रोकथाम में ततैयों का बहुत महत्व होता है।

## ततैया क्या होता है-
ततैया एक प्रकार का कीट होता है। यह पीले रंग का होता है और मधुमक्खी की तरह ही दिखता है। ततैया ज्यादातर लोगों के घरों में मंडराते रहते है और वहीं पर दीवारों पर छत्ता बना लेते हैं। यदि किसी भी प्रकार से उन्हें छेड़ा जाए तो वे तुरंत काट लेते हैं। इनका डंक पीछे की ओर होता है 

### ततैया के काटने पर लक्षण-
ततैया के डंक में जहर होता है। जब वह काट लेती है तो उस भाग पर दर्द, जलन और सूजन होने लगती है। 

### ततैया के काटने का घरेलू इलाज –
यदि किसी को ततैया काट ले तो ज्यादा घबराने की जरूरत नहीं है, कुछ घरेलू चीजों का इस्तेमाल करके इसे ठीक किया जा सकता है। तो आइये जानते हैं इनके बारे में-

1-जब भी ततैया काट ले तो ज्यादातर सभी को घरों में मिट्टी का तेल उपलब्ध रहता है, बगैर देर किये जिस जगह पर ततैया ने काटा है मिट्टी के तेल को लगा लेना चाहिए। इससे जलन और सूजन दोनों में आराम मिलना स्टार्ट हो जायेगा।

2- ततैया के काटने के तुरंत बाद जिस जगह पर डंक लगा है वहां पर लोहे की पत्ती या कोई भी चीज हो उसे रगड़ दें और उसके ऊपर से गीले चूने का रस लगा देंगे तो जहर उतर जायेगा।

3-ततैया के काटने के बाद जिस जगह पर उसने काटा है वहां पर नीबू का रस लगा दें इससे दर्द और जलन में आराम मिलता है।

4-जिस जगह पर ततैया ने काटा है वहां पर आक के पत्ते का दूध मलने से आराम मिलता है।

5-ततैया के काटने के तुरंत बाद आम का अचार का गूदा करीब 3-4 मिनट तक घाव पर मलें तुरंत आराम मिलेगा।

6-ततैया के कटने वाले स्थान पर टूथपेस्ट लगाने से तुरनत लाभ मिलता है

## इन्हें भी देखे
* मधुमक्खी

*

## सन्दर्भ

श्रेणी:ततैयें
श्रेणी:नाशी कीट
श्रेणी:जीववैज्ञानिक नाशीजीव नियंत्रक ततैयें
नागार्जुन (बहुविकल्पी)

**नागार्जुन** शीर्षक से कई लेख है:-
* नागार्जुन - भारतीय हिन्दी लेखक
* नागार्जुन (रसायनशास्त्री)
* नागार्जुन (प्राचीन दार्शनिक)
* नागार्जुन - एक योद्धा - भारतीय हिन्दी धारावाहिक
* अक्किनेनी नागार्जुन - दक्षिण के सुपरस्टार अभिनेता
इस्‍लाम करिमोव

**इस्लोम अब्दुग्'अनिएविच करिमोव** (Cyrillic Uzbek:  ) (30 जनवरी 1938 – 2 सितंबर 2016) उज़्बेकिस्तान के प्रथम राष्ट्रपति थे। इस पद पर वे 1991 से मृत्यु पर्यन्त 2016 तक रहे।

करिमोव का जन्म समरकंद में हुआ तथा 1941 से 1945 तक वे अनाथालय में भी रहे। उन्होंने अर्थशास्त्र व इंजीनियरिंग की पढ़ाई की थी।

31 अगस्त 1991 को उन्होंने उज़बेकिस्तान को स्वतंत्र राष्ट्र घोषित किया और राष्ट्रपति पद का चुनाव 86% मत प्राप्तकर जीता। हालाँकि विपक्ष और अंतर्राष्ट्रीय समूहों द्वारा उनपर धाँधली के आरोप लगाए गए। 

29 अगस्त 2016 को तबियत बिगड़ने के बाद उन्हें गहन चिकित्सा में रखने की खबर आई। २ सितंबर को समाचार एजेंसियों ने खबर दी कि उनकी मृत्यु हो गई है। उसी दिन सरकार ने भी खबर की पुष्टि कर दी। 

## सन्दर्भ

श्रेणी:उज़्बेकिस्तान के राष्ट्रपति
श्रेणी:२०१६ में निधन
कृषि पारिस्थितिकी

**कृषि पारिस्थितिकी** (Agroecology) कृषि उत्पादन प्रणालियों से सम्बन्धित पर्यावरणीय प्रक्रियाओं के व्यवस्थित अध्ययन को कहते हैं। इसमें खेती से होने वाली पर्यावरणीय हानि - चाहे वह प्रदूषण हो, या वनों व वान्य जीवन को क्षति, या अन्य कोई दुषप्रभाव - को कम करने के उपाय विकसित करने पर भी बल दिया जाता है।

## इन्हें भी देखें
* पर्यावरण

## सन्दर्भ

*
श्रेणी:संधारणीय कृषि
श्रेणी:सस्यविज्ञान
श्रेणी:कृषि
श्रेणी:कृषिविज्ञान
श्रेणी:पारिस्थितिकी के उपक्षेत्र
श्रेणी:पर्यावरणीय समाजशास्त्र
श्रेणी:जैविक कृषि
श्रेणी:जैविक बाग़बानी
श्रेणी:पर्यावास प्रबन्धन उपकरण और प्रणालियाँ
श्रेणी:संधारणीय बाग़बानी
श्रेणी:संधारणीयता
श्रेणी:संधारणीय खाद्य प्रणाली
श्रेणी:पर्यावरणीय संरक्षण
सिलीसेढ़ झील

**सिलीसेढ़ झील** भारत के राजस्थान राज्य के अलवर ज़िले में स्थित एक झील है। यहां पर सन् १८४५ ईस्वी में अलवर के  महाराजा विनयसिंह ने अपनी पत्नी हेतु एक शाही महल तथा लॉज बनाया था ,जो वर्तमान में *लेक पैलेस होटल* के नाम से चल रहा है और यह होटल अब राजस्थान पर्यटन विभाग द्वारा संचालित की जा रही है।

## सन्दर्भ

श्रेणी:राजस्थान की झीलें
श्रेणी:अलवर
फॉयसागर झील

**वरुण सागर झील** (जिसे पहले: *फॉयसागर* कहा जाता था) भारत के राजस्थान राज्य के अजमेर ज़िले में बांडी नदी पर स्थित एक कृत्रिम झील हैं।

## इतिहास
इस झील का निर्माण ब्रिटिश राज के एक अंग्रेज अभियंता फॉय के निर्देशन में 1891-1892 मे बाढ़ और अकाल राहत परियोजना के तहत हुआ था। यह राजस्थान की दूसरी अकाल राहत झील है, पहली राजसमंद झील हैं। इसका पानी आनासागर झील में आता है।

## नवीन विकास
## New name -वरुण सागर

12 फरवरी 2025 को, राजस्थान विधानसभा के अध्यक्ष और अजमेर उत्तर से विधायक श्री वासुदेव देवनानी ने झील का नाम बदलकर *वरुण सागर* कर दिया। लोगों द्वारा इस परिवर्तन का भरपूर स्वागत किया गया, यह परिवर्तन भारतीयकरण को मजबूत करता हैं।

## इन्हें भी देखें
* अजमेर
* राजस्थान की झीलें
* भारत की झीलों की सूची

## सन्दर्भ

श्रेणी:राजस्थान की झीलें
श्रेणी:अजमेर
श्रेणी:अजमेर के दर्शनीय स्थल
फतेहसागर झील

**फतेहसागर झील** राजस्थान के उदयपुर ज़िले में स्थित एक झील है  जिसका पुनर्निर्माण महाराणा फतेहसिंह द्वारा  करावाया गया था। यह झील पिछोला झील से जुड़ी हुई है।

**फतेहसागर झील** पर एक टापू है जिस पर *नेहरू उद्यान* विकसित किया गया है। साथ ही झील में एक *सौर वेधशाला* की भी स्थापना की गई है। फतेहसागर झील उदयपूर का एक खास आकर्षण है. यहां पर देश की पहली सौर वेधशाला स्थित है। 1975 में बेल्जियम ने यहां पर एक टेलिस्कोप का निर्माण किया।

## सन्दर्भ

श्रेणी:राजस्थान की झीलें
श्रेणी:उदयपुर
काँटी मुजफ्फरपुर

**कांटी** (Kanti) भारत के बिहार राज्य के मुज़फ्फरपुर ज़िले में स्थित एक नगर है। 2022 में, कांटी नगर पंचायत को नगर परिषद में अपग्रेड किया गया।  यह बिहार के प्रमुख जगहों में अपना अलग पहचान रखता है क्योंकि यहाँ पर विधुत उत्पादन बहुत दिनों से किया जा रहा है।

## इन्हें भी देखें
* मुज़फ्फरपुर ज़िला

## सन्दर्भ

श्रेणी:मुज़फ्फरपुर जिला
श्रेणी:बिहार के शहर
श्रेणी:मुज़फ्फरपुर ज़िले के नगर
ब्रह्मानन्दम

**ब्रह्मानंदम कन्नेगंटी** भारतीय फिल्म अभिनेता और हास्य कलाकार हैं, जो मुख्यतः तेलुगू सिनेमा में कार्य करते हैं। उन्होंने हिंदी, तमिल और कन्नड़ फिल्मों में भी अभिनय किया है। वे विश्व में सर्वाधिक फिल्मों में अभिनय करने वाले जीवित अभिनेता के रूप में जाने जाते हैं, जिसके लिए उनका नाम गिनीज़ वर्ल्ड रिकॉर्ड्स में दर्ज किया गया है। भारतीय सिनेमा में उनके योगदान के लिए उन्हें वर्ष 2009 में पद्म श्री सम्मान से सम्मानित किया गया।

## प्रारम्भिक जीवन
ब्रह्मानंदम का जन्म 1 फरवरी 1956 को आन्ध्र प्रदेश के गुन्टूर ज़िले के सत्तेनापल्ली तालुक के चागांटी वारि पालेम गाँव में हुआ। उनके पिता नागालिंगाचारी और माता लक्ष्मीनरसम्मा थीं। परिवार की आर्थिक स्थिति सीमित होने के बावजूद उन्होंने स्नातकोत्तर तक शिक्षा प्राप्त की।

अभिनय में आने से पहले ब्रह्मानंदम एक तेलुगू भाषा के व्याख्याता (लेक्चरर) के रूप में कार्यरत थे। कॉलेज के दिनों में वे नाट्य प्रस्तुतियों और मिमिक्री प्रतियोगिताओं में सक्रिय रूप से भाग लेते थे।

## करियर
ब्रह्मानंदम ने अपने अभिनय करियर की शुरुआत तेलुगू फिल्म *चन्ताबाबाई* से की, जिसमें उन्होंने एक छोटा किरदार निभाया। इसके बाद उन्होंने हास्य भूमिकाओं में लोकप्रियता प्राप्त की और तेलुगू सिनेमा के प्रमुख हास्य कलाकारों में शामिल हो गए।

अपने करियर में उन्होंने 1,000 से अधिक फिल्मों में अभिनय किया है, जिससे वे भारतीय सिनेमा के सबसे अधिक फिल्मों में काम करने वाले अभिनेताओं में गिने जाते हैं। हिंदी सिनेमा में वे अमिताभ बच्चन अभिनीत फिल्म *[[सूर्यवंशम (1999 फ़िल्म)|सूर्यवंशम]]* में एक डॉक्टर की भूमिका में दिखाई दिए थे।

## सन्दर्भ सामग्रीसभ

श्रेणी:जीवित लोग
श्रेणी:1956 में जन्मे लोग
श्रेणी:तेलुगू अभिनेता
श्रेणी:भारतीय हास्य अभिनेता
श्रेणी:पद्मश्री प्राप्तकर्ता
गरठिया /सिवनी जिला तहसील सिवनी

गरठिया (Garathiya)भारत के राज्य मध्यप्रदेश के अन्तर्गत सिवनी जिले से 16 किलोमीटर ग्राम राहीवाड़ा से पश्चिम दिशा में गुरुधाम दिघोरी मार्ग पर स्थित है यह एक ग्राम पँचायत हैं यह ग्राम पँचायत 3 गाँव से मिलकर बनी है गरठिया,छुहाई,गंगई से मिलकर बनी हैं।
यह पँचायत बंडोल पुलिस थाना के अतर्गत आती हैं।
## शैक्षणिक संस्थान
इस पँचायत में 21/04/1964 से प्राथमिक शाला एंव 13/10/2001 से शासकीय उन्नयन माध्यमिक शाला संचालित हो रही हैं।

## सन्दर्भ

## बाहरी कड़ियाँ

श्रेणी:भारत के गाँव
श्रेणी:मध्य प्रदेश के गाँव
श्रेणी:सिवनी ज़िले के गाँव
छपारा

छपारा भारत के राज्य मध्यप्रदेश के अन्तर्गत सिवनी जिले से 32 किलोमीटर जबलपुर राष्ट्रीय राजमार्ग क्रंमाक 7 पर स्थित है यह एक बडी ग्राम पँचायत है यह सिवनी जिले की एक तहसील हैँ वैनगंगा नदी यहाँ से प्रवाहित होती है इसी तहसील के भीमगढ़ में वैनगंगा नदी पर संजय सरोबर बांध बना हैँ। जिसका पीने का पानी सिवनी जिले तक पहुचायाँ जाता हैँ। छपारा का नामकरण 6 पुरवा (बस्तियों) के कारण छपारा हुआ ।

## सन्दर्भ

## बाहरी कड़ियाँ

श्रेणी:भारत के गाँव
श्रेणी:मध्य प्रदेश के गाँव
श्रेणी:सिवनी ज़िले के गाँव
खेतड़ी महल

**खेतड़ी महल** झुंझुनू की सबसे खूबसूरत और बेहतरीन वास्तुकला में से एक है। यह झुंझुनू के हवा महल के रूप में भी जाना जाता है। खेतड़ी गढ़

## इतिहास
खेतड़ी महल का निर्माण भोपाल सिंह द्वारा लगभग 1770 में किया गया था। भोपाल सिंह शार्दुल सिंह का पोता था। यह पता चला है कि प्रसिद्ध खेतड़ी महल किसी भी प्रकार के दरवाजे या खिड़कियां से रहित है इसीलिए इसे हवा महल के रूप में जाना जा रहा है। जयपुर के सवाई प्रताप सिंह इस अनोखी संरचना से इतने प्रेरित हुए कि 1799 में भव्य और ऐतिहासिक हवा महल का निर्माण जयपुर में किया। खेतड़ी दूसरे सबसे धनी 'ठिकाना' जयपुर के तहत माना जाता था।. माना जाता हैं   

## वास्तुकला
खेतड़ी महल गलियों की एक श्रृंखला के पीछे स्थित है। यह शेखावाटी कला और स्थापत्य कला के विश्वसनीय उदाहरणो में से एक माना जाता है। यह मुख्य रूप से भित्ति चित्रों और उत्तम सरणियों के लिए जाना जाता है जो कि रघुनाथ मंदिर और भोपालगढ़ किले से समर्थित है। इसकी विशिष्टता हवा के सतत प्रवाह में निहित है, जो सदा ही इस संरचना के कई अन्य ऐसे इमारतों से अलग खड़ा करता है।

खंभे जो कभी संभवतया महल में हवा के सतत प्रवाह बनाए रखने के लिए जाने जाते थे अब उन्होंने विशाल दीवार संरचनाओं जगह ले ली है।

प्रवेश द्वार से महल की विशाल छत के लिए एक लंबा रैंप किसी का भी अग्रणी रूप से ध्यान आकर्षित कर सकता हैं। यह विशेष रूप से उनके घोड़ों की सवारी में राजपूतों को आसानी प्रदान करने के लिए बनायागया था। वास्तव में महल के विभिन्न स्तरों ऐसे रैंप की एक श्रृंखला के माध्यम से छत के साथ संयुक्त किया गया हैं। इन रैंप का एक अन्य उद्देश्य 'ठाकुरों' बहुत प्रयास के बिना उनके विषयों पर नीचे टकटकी करने के लिए पर्याप्त उच्च मंच प्रदान करने के लिए किया गया था। छत से दृश्य विशेष रूप से अवलोकन के लायक है। हम ठाकुरों के निजी कक्ष में खो युग चित्रों के टुकड़े के साथ दो छोटे पहरेवाली खोज कर सकते हैं। इन चित्रों में से अधिकांश प्राकृतिक पृथ्वी पिगमेंट में थे। खेतड़ी महल के अंदर, एक जटिल डिजाइन मेहराब और खंभे के साथ बहुत बड़ा सुंदर हॉल तलाश कर सकते हैं। सबसे अदभुत खोज आप खेतड़ी महल में कर सकते हैं कि यहाँ किसी भी प्रकार के कोई दरवाजे या खिड़कियां नहीं है, जो कि अन्य महलो से भिन्न है।

महल के अधिकांश कमरे मेहराब और स्तंभों की एक अच्छी तरह से डिजाइन श्रृंखला के द्वारा एक दूसरे के माध्यम से जुड़े हुए हैं। ये मेहराब और कॉलम महल के लिए एक सुंदर सममित दृश्य प्रदान करते हैं। सदियों पुरानी चूना प्लास्टर अपने स्वयं के महिमा के लिए छोड़ दिया गया है और यह एक गुलाबी चमक है।
हालांकि खेतड़ी महल पर कोई संदेह नहीं कि यह शेखावाटी युग की दुर्लभ और अद्वितीय संरचनाओं में से एक है, लेकिन इस इमारत की लाचार राज्य एक दुर्भाग्यपूर्ण सच्चाई है। इस तरह की वास्तुकला दुर्लभ है और जल्द ही लुप्त हो सकती है। इसका रखरखाव करना, इन अनोखी संरचना के संरक्षण और भित्ति चित्र निश्चित रूप से हमारे भारतीय पर्यटन और संस्कृति के लिए एक भारी बढ़ावा हो सकता है।

## सन्दर्भ

## बाहरी कड़ियाँ
* झुंझुनू जिला वेबसाइट 

श्रेणी:राजस्थान के महल
श्रेणी:झुंझुनू जिला
श्रेणी:खेतड़ी
कुकलाह (M.P.22), सिवनी तहसील

कुकलाहभारत के राज्य मध्यप्रदेश के अन्तर्गत सिवनी जिले से 19 किलोमीटर राष्ट्रीय राजमार्ग क्रमांक 7 जबलपुर रोड पर श्रीवनी फिल्टर प्लांट से 1 किलोमीटर पूर्व दिशा कलारबाकी रोड पर स्थित हैँ
यह ग्राम पँचायत 5 गाँव से मिलकर बनी हैँ कुकलाह, कुकलाह टोला, नारायणगंज, कुर्रामटोला, टोलापिपरिया ऐसे 5 पँचायत से मिलकर यह ग्रामपँचायत बनी हुई हैँ।
यह ग्राम पँचायत बंडोल से 2 किलोमीटर की दूरी पर हैँ।
## टोलापिपरिया बाँध
यह बाँध टोलापिपरिया में बना हुआ है इस बाँध का पानी नहर के माध्यम से कुकलाह पँचायत के साथ ही बिसाबाडी पँचायत तक जाता हैँ।

## सन्दर्भ

## बाहरी कड़ियाँ

श्रेणी:भारत के गाँव
श्रेणी:मध्य प्रदेश के गाँव
श्रेणी:सिवनी ज़िले के गाँव
मनोविनोद

**मनोविनोद** (recreation) अवकाश के समय स्वयं को प्रसन्न करी जाने वाली क्रियाएँ होती हैं। इनमें खेल, उद्यान-भ्रमण, पर्यटन और बहुत-सी अन्य मानव क्रियाएँ शामिल हैं। मानसिक स्वास्थ्य के लिए मनोविनोद आवश्यक माना जाता है।

## इन्हें भी देखें
* अवकाश

## सन्दर्भ

*
बाज़ार विफलता

अर्थशास्त्र में **बाज़ार विफलता** (market failure) ऐसी स्थिति को कहते हैं जहाँ लेन-देन में आर्थिक दक्षता न हो। ऐसी स्थिति में यह सम्भव होता है कि किसी लेन-देन में एक पक्ष का लाभ - बिना किसी अन्य पक्ष को हानि हुए - बढ़ सकता है लेकिन बढ़ता नहीं है।

## उदाहरण
यदि एक सरोवर से दो मछुआरे मछली पकड़ते हैं और हर एक यदि प्रत्येक दिन १० किलो मछली पकड़े तो मछलियों की संख्या प्रजनन द्वारा फिर पूर्ण होती रहती है, लेकिन यदि वे २० किलो पकड़ें तो संख्या इस प्रकार गिरने लगती है कि जल्दी ही सरोवर से मछलियाँ समाप्त हो जाएँगी। लालच में यदि दोनों अव्यवस्थित रूप से मछलियाँ पकड़ें तो दोनों का भारी नुकसान हो जाता है, क्योंकि यहाँ उत्पादकों व खरीदारों का बाज़ार ठीक प्रकार से संगठित नहीं है और विफल हो जाता है।

## इन्हें भी देखें
* आर्थिक दक्षता

## सन्दर्भ

*
प्रभुवाला

**प्रभुवाला** भारत के उत्तर पश्चिम में स्थित हरियाणा प्रान्त के हिसार जिले का गाँव है। यह भारत की राजधानी नई दिल्ली के १९४ किमी पश्चिम में राष्ट्रीय राजमार्ग क्रमांक ६५ पर उकलाना मंडल के पास पड़ता है। 

भुतपूर्व केन्द्रीय मन्त्री और वर्तमान राज्यसभा सांसद कुमारी शैलजा इसी गाँव से संबद्ध रखती हैं। भूतपूर्व बरवाला विधायक (१९९६) स्वर्गीय रेलू राम पूनियां और भूतपूर्व केंद्रीय मन्त्री चौधरी दलबीर सिंह भी इसी गांव से थे।

## बाहरी कड़ियाँ
* http://dainiktribuneonline.com/2010/03/प्रभुवाला-में-अनेक-परियो/
* https://web.archive.org/web/20160923173903/https://article.wn.com/view/WNAT8d23d42f5a973f912037a3572b3c54f5/
* https://web.archive.org/web/20160818080704/http://hindi.oneindia.com/news/2011/10/22/congress-candidate-hisar-demand-probe-hisar-bypoll-aid0147.html
* http://tigereyenewspaper.com/2016/06/03/हलका-बरवाला-के-वरिष्ठ-कां/
वादानुवाद

**वादानुवाद** (Controversy) ऐसी स्थिति होती है जिसमें किसी विषय पर दो या दो से अधिक मतों को लेकर किसी समुदाय में वाद-विवाद लम्बे अरसे तक चलता रहे। राजनीति, धर्म, दर्शनशास्त्र और कई अन्य बातों को लेकर अक्सर वादानुवाद जारी रहता है।

## इन्हें भी देखें
* तर्क

## सन्दर्भ

*
तुलनात्मक विधिशास्त्र

ऐलन ( Allen ) ने विधि को दो या अधिक पद्धतियों से तुलनात्मक अध्ययन करने को **तुलनात्मक विधिशास्त्र** (Comparative Jurisprudence or Comparative law) कहा है। हॉलैण्ड ( Holland ) ने इस प्रकार क वर्गीकरण को अनावश्यक और व्यर्थ बताते हुए यह विचार व्यक्त किया है कि इसका ( विधिशास्त्र का ) क्षेत्र अनेक भागों में बँटकर सीमित हो जायेगा। तुलनात्मक विधिशास्त्र को विकसित करने का वास्तविक श्रेय दो सुविख्यात विधिशास्त्री काण्ट तथा स्टोरी को दिया जाना चाहिए जिन्होंने इस बात पर जोर दिया कि विधायन और विधि में व्यावहारिक सुधार लाने में तुलनात्मक अध्ययन की अहम भूमिका रहती है। सामंड ने भी विभिन्न देशों की विधियों के गुण-दोषों के आधार पर स्वदेशीय विधि का तुलनात्मक मूल्यांकन किये जाने की आवश्यकता प्रतिपादित की है लेकिन वे इसे (तुलनात्मक विधिशास्त्र को) विधिशास्त्र की एक स्वतंत्र शाखा के रूप म मानने से इन्कार करते हैं। उनके अनुसार यह विधिशास्त्र के अध्ययन का एक तरीका मात्र है।

श्रेणी:विधि
रेलू राम पूनियां

**रेलू राम पूनिया** भारत के प्रांत हरियाणा के बरवाला विधानसभा से पूर्व विधायक (१९९६) थे, उनका जन्म गांव प्रभुवाला में जाट परिवार में हुआ था। वह एक समाजसेवी थे।

## पूर्व जीवन
रेलू राम पूनिया गांव प्रभुवाला के रहने वाले थे। कई सालो तक फरीदाबाद में काले तेल का व्यापर करने के बाद वे १९८९ में गांव में रहने लगे तो गांव वालो ने उन्हें सर्वसमति से १९९० में गांव का सरपँच बना दिया। वह समाजसेवी थे इसलिए १९९५ में निर्दलीय बरवाला से विधायक बन गए।
विधायक बने तो अक्सर कहते थे कि जद भी मेरी जरूरत हो कदे भी आ जाइयो कीकर नीचै बैठ्या मिलूंगा। और हुआ भी ऐसा ही जब हलके के लोग उनसे मिलने के लिए जाते थे तब रेलू राम पूनिया अपनी कोठी के बाहर लितानी मार्ग पर कीकर के नीचे बैठे मिलते थे। क्षेत्र के लोगों को अब भी वे दिन याद हैं जब हाइवे से लितानी के लिए साधन कम थे व लोग पैदल ही जाते थे। तब लोग रेलू राम द्वारा कीकर के नीचे ठंडे पानी से भरे मटकों का पानी अवश्य पीते थे। यहीं नहीं वे स्वयं लोगों से चाय आदि के लिए भी पूछते थे और पिलाते थे।
यहां चंदा लेने गया कोई खाली हाथ नहीं लौटा
रेलू राम पूनिया जब दोबारा से यहां आकर रहने लगे उसके बाद दानी लोगों में उनका नाम शायद सबसे ऊपर था। क्षेत्र के
लोगों के साथ-साथ बाहर के लोग भी उनके पास आर्थिक सहायता लेने के लिए आते थे।

सरकार की कन्या दान योजना के लाभ से पहले ही वे इस ओर दिल खोलकर मदद करते थे। क्षेत्र के लोग बताते हैं उन्होंने अपनी बलबूते पर ही कई कन्याओं का विवाह करने में परिवार की आर्थिक सहायता की थी व सैकड़ों गरीब लोग अपनी बेटी की शादी में उनसे मदद ले चुके हैं। पूनिया ने कभी किसी को खाली हाथ नहीं लौटाया। सामाजिक व धार्मिक संस्थाओं को भी धन देने में उन्होंने कमी नहीं छोड़ी।
बरवाला क्षेत्र में जब 1995 में बाढ़ आई तो उन्होंने बाढ़ पीडि़त लोगों की मदद की। क्षेत्र के लोग बताते हैं कि वे बाढ़ के पानी में से निकलते हुए पीडि़तों के लिए अनाज व अन्य सामग्री पहुंचाने के लिए पहुंच जाते थे। इस काम में उनके फोर्ड ट्रैक्टर के टायर भी घिस
गए थे। वह ट्रैक्टर आज भी पूनिया की कोठी पर मौजूद है। लोगों की सेवा
करते हुए ही उन्होंने बरवाला हलके से निर्दलीय प्रत्याशी होते हुए चुनाव में जीत दर्ज की थी।

23 अगस्त 2001, सोनिया ने अपने पति संजीव के साथ मिलकर पिता रेलू राम, मां कृष्णा, बहन प्रियंका, सौतेले भाई सुनील, उसकी पत्नी शकुंतला और उनके तीन बच्चों लोकेश (4), शिवानी(2) व प्रीति महज 45 दिन की हत्या कर दी थी।

## इन्हें भी देखें
* पूनिया हत्याकांड

## संन्दर्भ
* http://m.bhaskar.com/news/HAR-OTH-c-160-368504-NOR.html?referrer_url=pg=0&referrer_url= 
* http://m.bhaskar.com/news/HAR-AMB-ambala-look-after-24-years-in-jail-hanging-4226658-NOR.html?referrer_url= 
*https://web.archive.org/web/20160920085821/https://en.m.wikipedia.org/wiki/Relu_Ram_Punia
*https://web.archive.org/web/20161012171326/http://haryanaassembly.gov.in/MLADetails.aspx?MLAID=310

श्रेणी:1949 में जन्मे लोग
श्रेणी:हरियाणा के राजनीतिज्ञ
श्रेणी:२००१ में निधन
दिघोरी (गुरूधाम), सिवनी

यह शंकराचार्य स्वरूपानंद सरस्वती जी की जन्म स्थली हैँ। दिघोरी भारत के राज्य मध्यप्रदेश के अन्तर्गत सिवनी जिले से 16 किलोमीटर ग्राम राहीवाडा से पश्चिम दिशा मे गुरुधाम दिघोरी 8 किलोमीटर पर स्थित है यह एक ग्राम पँचायत हैँ।
## दिव्य स्फटिक शिवलिँग मंदिर
श्री गुरू रत्नेश्वर धाम दिघोरी में विश्व का अनूठा स्फटिक का शिवलिंग स्थापित है। इसकी स्थापना सिवनी निवासी एवं द्वि पीठाधीश्वर शंकाराचार्य श्री स्वरूपानंद जी महाराज द्वारा की गई है। दिनांक 15 से 22 फरवरी 2002 में एक सप्ताह धार्मिक मेला का आयोजन किया गया और स्फटिंग के अनूठे शिवलिंग की स्थापना की गई। इस दौरान देश की समस्त पीठों के शंकराचार्य के अलावा देश में प्रचलित सभी धर्मो के महान धर्माचार्य पधारे थे। स्फटिंक का शिवलिंग बर्फ की चट्टानों के बीच कई वर्षो तक पत्थर के दबे रहने से ऐसा शिविलिंग निर्मित होता है। यह शिवलिंग काश्मीर से यहां लगाया गया था। इसके पूजन का भारतीय धर्म ग्रन्थों में बहुत महत्व बताया गया है। ग्राम दिघोरी जिला सिवनी में शंकराचार्य स्वरूपानंद जी महाराज का जन्म जिस स्थान पर हुआ था, वही पर स्फटिंग के मणि शिवलिंग का वैदिक मंत्रोच्चार के बाद चारों पीठों एवं अन्य धर्माचार्य की उपस्थिति में स्थापित किया गया है।
मार्ग पर ग्राम राहीवाडा बसा है। इस ग्राम के पश्चिम दिशा में एक बहुत बडा गेट बनाया गया है। गेट पर भगवान श्री शिवजी का परिवार विराजित है। मुख्य मार्ग से 8 कि.मी. की दूरी पर पश्चिम में ग्राम दिघोरी में श्री गुरू रत्नेश्वर धाम का विशाल मंदिर दक्षिण शैली में बना है। मंदिर में सीढी चढने के बाद एक हाल में श्री नन्दी विराजित है। इसके बाद एक गर्भगृह में स्फटिक शिवलिंग स्थापित है। मंदिर में दर्शन और पूजन से समस्त पापों का नाश होता है। यहां पर स्वंय के वाहन से पहुंचा जा सकता है। यहाँ प्रतिदिन धर्मावलम्बी आते रहते हैं। मकर संक्राति एवं महाशिवरात्रि को मेला भरता है। मंदिर के पास से पवित्र वैनगंगा नदी बहती है।
## सन्दर्भ

## बाहरी कड़ियाँ

श्रेणी:भारत के गाँव
श्रेणी:मध्य प्रदेश के गाँव
श्रेणी:सिवनी ज़िले के गाँव
चौधरी दलबीर सिंह

चौधरी दलबीर सिंह (जन्म 5 मार्च 1926) को प्रभुवाला,हिसार में हुआ था। वह एक भारतीय राजनीतिज्ञ थे। हरयाणा के सिरसा लोकसभा क्षेत्र से वह कांग्रेस पार्टी से 4,5,6, व् 7वीं लोकसभा के सदस्य बने थे और भारत सरकार में मन्त्री भी बने थे। वे भारतीय राष्ट्रीय कांग्रेस (आईएनसी) राजनीतिक दल के सदस्य रह चुके हैं।

## पूर्व जीवन
**दलबीर सिंह** का जन्म श्री कनी राम के घर जो एक भूमिहीन कृषि मजदूर था के एक गरीब परिवार में गांव प्रभुवाला, हिसार में हुआ था। वह परिवार में सबसे छोटे बच्चे थे, दलबीर ने बचपन में जल्दी ही अपनी मां को खो दिया था। उनके दो बेटी, जिनमे से एक कुमारी शैलजा पूर्व कैबिनेट मंत्री भारत सरकार है।

## सन्दर्भ
* https://web.archive.org/web/20160816014637/http://m.jagran.com/haryana/hisar-8418773.html
* https://web.archive.org/web/20160812044936/http://indpaedia.com/ind/index.php/Chaudhary_Dalbir_Singh_%26_Kumari_Selja
* https://web.archive.org/web/20160920082457/https://en.m.wikipedia.org/wiki/Chaudhary_Dalbir_Singh
## बाहरी कड़ियाँ
* Official biographical sketch in Parliament of India website
श्रेणी:1926 में जन्मे लोग
श्रेणी:१९८७ में निधन
श्रेणी:भारतीय राष्ट्रीय कांग्रेस के राजनीतिज्ञ
श्रेणी:हरियाणा के राजनीतिज्ञ
श्रेणी:चौथी लोक सभा के सदस्य
श्रेणी:५वीं लोक सभा के सदस्य
श्रेणी:६ठी लोक सभा के सदस्य
श्रेणी:७वीं लोक सभा के सदस्य
ट्रांसपोंडर

अंगूठाकार|दाएँ|120px|एक टोल ट्रांसपोंडर
दूरसंचार में **ट्रांसपोंडर** किन्हीं दो में से एक डिवाइस हो सकती है। एयर नेविगेशन या रेडियो फ्रीक्वेंसी आइडेंटिफिकेशन में ट्रांसपोंडर एक ऐसी डिवाइस है जो पूछे जाने वाले सिग्नल की प्रतिक्रिया में पहचाना जाने वाला एक सिंग्नल भेजता है। संचार उपग्रहों में ट्रांसपोंडर अपलिंक फ्रीक्वेंसीयों सिग्नल इकट्ठा कर उन्हें पृथ्वी पर विभिन्न डाउनलिंक फ्रीक्वेंसी पर पुनः री-ट्रांस्मिट कर देता है, सामान्यतः सिग्नल/सिग्नल्स के कंटेंट को बिना परिवर्तित किये।इन्हें उपग्रहों का हृदय भी कहा जाता हैं।

ये शब्द ट्रांसमीटर- रेस्पोंडेर (*trans*mitter-res*ponder*) से मिलके बना है।

## सन्दर्भ

श्रेणी:रडार
श्रेणी:बेतार
गजनेर झील

**गजनेर झील** जो कि राजस्थान के बीकानेर ज़िले से ३२ किलोमीटर की दूरी पर स्थित एक छोटी सी झील है । यह लगभग ०.४ किलोमीटर लम्बी और १८३ अथवा २७४ मीटर चौड़ी है।

## सन्दर्भ

श्रेणी:राजस्थान की झीलें
श्रेणी:भारत की झीलें
श्रेणी:बीकानेर
पीथमपुरी झील

**पीथमपुरी झील** भारतीय राज्य राजस्थान के सीकर ज़िले के नीम का थाना  तहसील में स्थित एक झील है जो सिंचाई प्रयोजन में महत्वपूर्ण नहीं है। यह एक छोटी-सी गर्त भूमि पर है जहां वर्षा का पानी जमा हो जाता है जो कुछ महीनों तक भरा रहता है और बाद में सूख जाता है। 
## सन्दर्भ

श्रेणी:राजस्थान की झीलें
श्रेणी:भारत की झीलें
श्रेणी:झीलें
श्रेणी:सीकर
फिशरमैन कोवे

विवांता बाइ ताज - जिसे पर्यटक और स्थानीय नागरिक - **फिशरमैन कोवे** के नाम से जानते हैं- चेन्नई, भारत मे बंगाल की खाड़ी के तट पर बसा एक विलासिता-प्रधान बीच रिज़ॉर्ट है।  भारत सरकार के पर्यटन मंत्रालय से पाँच सितारा रिज़ॉर्ट के रूप मे मान्यता प्राप्त  यह रिज़ॉर्ट ताज होटेल्स, रिज़ॉर्ट्स आंड पॅलसस श्रृंखला का नाम है और इस ग्रूप के लिज़र/रिज़ॉर्ट होटेल अनुभाग मे शामिल है। ताज समूह के एक सहयोगी कोवेलोंग बीच होटेल्स लिमिटेड के स्वामित्व वाला यह रिज़ॉर्ट १८वीं शताब्दी के एक डच किले के खंडहर पर बसा हुआ है। 

## इतिहास

इस तट पर १८वीं शताब्दी के अंत मे आगमन के बाद डच लोगों ने एक भव्य किले का निर्माण किया था। पर शीघ्र ही उन्हे अरकोट के नवाब ने आक्रमण कर किले से भगा दिया। इसके कुछ ही साल बाद फ्रांसीसियों ने नवाब को धोखा दिया और उनसे यह किला हासिल कर लिया। बाद मे ब्रिटिशर्स ने डच लोगों को हराया और आज़ादी के समय तक यह किला उन्ही के पास था। इसी किले के भग्नावशेष पर यह रिज़ॉर्ट बना हुआ है। 

इसका अधिकारिक रूप से उद्घाटन १९७४ मे किया गया था।  १९९६ मे इंडियन होटेल्स कंपनी ने कोवेलोंग बीच होटेल (इंडिया) लिमिटेड के साथ इस होटेल को चलाने के लिए एक तकनीकी सहायता अनुबंध किया।

सितंबर २०१० मे इस होटेल का नामकरण विवांता बाइ ताज - फिशरमैन कोवे, चेन्नई के रूप मे किया गया।

## लोकेशन / स्थान

यह रिज़ॉर्ट चेन्नई शहर से ३२ किलो मीटर की दूरी पर बना हुआ है।  यह कोवेलोंग बीच के निकट और मंदिरो के शहर महबलीपुरम और कांचीपुरम के समीप स्थित है। 

## सुविधाएँ

* फिशरमैन कोवे कसूरानिया ट्रीज़ से भरे हुए ४८ एकड़ के भू-भाग मे बना हुआ है। इस मे मिलने वाली अन्य सुविधाएँ हैं :- 
* १०००० वर्ग फीट मे फैला हुआ एक तरणताल जिसमे एक संकेन बार और बच्चों के लिए अलग से पूल भी बना हुआ है। 
* एक फिटनेस सेंटर जिसमे सुगंधित तेल के साथ की जाने वाली मालिश और ठंडे स्नान की सुविधा है। 
* ४००० वर्ग फीट मे बना हुआ बिना खंभे वाला हॉल 'कसूरानिया' जिसमे ३०० लोगों के बैठने की व्यवस्था है।  
* एक बिजनेस सेंटर
* ४००० वर्ग फीट मे बना हुआ बॅंक्वेट हॉल 
* मनोरंजक गतिविधियों जैसे कि जलक्रीड़ा और टेनिस की सुविधाएँ
* एक शॉपिंग आरकेड
 
## ऑलिव रिड्ली टर्टल वॉक

इन सबके के अलावा फिशरमैन कोवे का सबसे मजेदार पहलू है एक विशेष समयकाल (दिसंबर से अप्रैल) के दौरान किया जा सकने वाला टर्टल वॉक. इस दौरान आप फिशरमैन कोवे के आस-पास के बीच पर आए हुए ऑलिव रिड्ली टर्टल को अपने रात्रि भ्रमण के दौरान अंडे देते देख सकते हैं। यह कछुए बहुत ही दुर्लभ प्रजाति के हैं और इनके अण्डों के बचने की संभावना बहुत कम (०.०.२%) होती है। यह रिज़ॉर्ट इस बात का विशेष ध्यान रखता है कि इन कछुओं के अंडे सुरक्षित रहें और इनसे निकलने वाले बच्चे सुरक्षित समुद्र मे पहुँच जाएँ. इस तरह आप अपने मनोरंजन के साथ ही पर्यावरण सरंक्षण के एक अनूठे प्रयास का भी अंग बनते हैं।

## सन्दर्भ
श्रेणी:चेन्नई के होटल
श्रेणी:महाबलिपुरम
श्रेणी:ताज होटल
एक्सपेंडेबल लांच सिस्टम

**एक्सपेंडेबल लॉन्च सिस्टम (विस्तार्योग्य प्रक्षेपण प्रणाली)** एक प्रकार का प्रक्षेपण तंत्र (लॉन्च सिस्टम) है जो किसी पेलोड को ले जाने के लिए **एक्सपेंडेबल लॉन्च व्हीकल** (**ELV**) का प्रयोग करता है। एक्सपेंडेबल लॉन्च सिस्टम्स में जिन वाहनों (व्हीकल्स) का प्रयोग किया जाता है उन्हें एक बार के इस्तेमाल के लिए ही बनाया जाता है और उनके हिस्सों को लॉन्च के बाद दोबारा इस्तेमाल के लिये रिकवर नहीं किया जाता। वाहन में विशेष रूप से अनेक रॉकेट स्टेज होती हैं जिन्हें ऊंचाई के बढ़ने के साथ-साथ अलग कर दिया जाता है।

## इन्हें भी देखें
* प्रक्षेपण वाहन
* रॉकेटों की सूची
* अंतरिक्ष परिवहन
* स्पेसक्राफ्ट प्रोपल्शन 
* इवॉल्वड एक्सपेंडेबल लॉन्च व्हीकल
## सन्दर्भ

## बाहरी कड़ियाँ
* लॉकहीड मार्टिन वेबसाइट
* द बोइंग कंपनी
* एरियनस्पेस वेबसाइट
* ईएसए वेबसाइट
* मित्सुबिशी हैवी इंडस्ट्रीज़ वेबसाइट 
* मित्सुबिशी हैवी इंडस्ट्रीज़ वेबसाइट

श्रेणी:राकेटिकी
श्रेणी:राकेट प्रक्षेपण प्रणाली
कोलायत झील

**कोलायत झील** जो कि भारतीय राज्य राजस्थान के बीकानेर  ज़िले में के कोलायत में दियातरा रोड़ पर स्थित एक झील है। इस झील में स्नान करना धार्मिक दृष्टि से पवित्र माना जाता है ।इसलिये यहां लोगों का आना जाना चलता रहता है। यहां नहाने के लिए अनेक घाट बने हुए हैं जिनके चारों ओर पीपल के वृक्ष हैं। इसे शुष्क मरुस्थल का 'सुन्दर मरूद्यान 'कहा जाता है। यह एक महत्वपूर्ण धार्मिक  स्थल है।
यहां प्राचीनकाल में कपिल मुनि का आश्रम था, इस कारण प्रतिवर्ष कार्तिक पूर्णिमा को कपिल मुनि  का मेला भरता है। इस झील में 52 घाट स्थित है।

## सन्दर्भ

श्रेणी:राजस्थान की झीलें
श्रेणी:भारत की झीलें
श्रेणी:बीकानेर
यासमीन सूका

**यासमीन सूका** भारतीय मूल की दक्षिण अफ्रीकी अधिवक्ता व मानवाधिकार कार्यकर्ता हैं। वर्तमान में वे दक्षिण सूडान में मानवाधिकारों की स्थिति की निगरानी हेतु गठित संयुक्त राष्ट्र आयोग की अध्यक्ष हैं। यह आयोग 2011 में दक्षिण सूडान के अस्तित्व में आने से पहले सरकार व विद्रोहियों द्वारा किये गये कथित अत्याचारों की जांच की मांग के परिप्रेक्ष्य में बनाया गया है। साथ ही वे वर्तमान में फाउंडेशन फॉर ह्यूमन राइट्स, साउथ अफ्रीका की कार्यकारी निदेशक भी हैं। यह फाउंडेशन मानवाधिकारों व नस्लभेद विरोधी कार्यों के लिए जाना जाता है। इसके पूर्व वे सियरा लियोन के लिए बनाये गये सत्य एवं सामंजस्य आयोग व श्रीलंका में युद्ध अपराधों पर सलाह देने के लिए संयुक्त राष्ट्र द्वारा नियुक्त की जा चुकी हैं।

## सन्दर्भ
  

श्रेणी: अफ्रीकी भारतीय
श्रेणी: संयुक्त राष्ट्र
न्यूट्रॉन का संसूचन

न्यूट्रॉन घनत्व का पता लगाना (detection) कई स्थितियों में बहुत महत्वपूर्ण है। उदाहरण के लिये, परमाणु रिएक्टर के नियन्त्रण के लिये उसके अन्दर न्यूट्रॉन का घनत्व पता करना एवं उसको आवश्यकतानुसार घटाना-बढ़ाना बहुत महत्व रखता है। इस कार्य में गलती होने पर भयंकर दुर्घटना सम्भव है।

## विभिन्न प्रकार के न्यूट्रॉन संसूचक
; Gas proportional detectors
:* 3He gas-filled proportional detectors
:* BF3 gas-filled proportional detectors
:* Boron lined proportional detectors

; Scintillation neutron detectors
:* Neutron-sensitive scintillating glass fiber detectors
:* LiCaAlF6

; Semiconductor neutron detectors
; Neutron activation detectors
; Fast neutron detectors

## सन्दर्भ
श्रेणी:संसूचक
मैरी कॉम (फ़िल्म)

**मैरी कॉम** एक भारतीय हिन्दी बॉलीवुड फ़िल्म है जो २०१४ में सिनेमा घरों में प्रदर्शित हुई थी  जिसका निर्देशन ओमंग कुमार ने किया था। यह एक जीवनी फ़िल्म है जो मुक्केबाज  मैरी कॉम पर आधारित है जिसमें प्रियंका चोपड़ा  ने किया था।

## इन्हें भी देखें
* सरबजीत फ़िल्म
* सूरमा
* एम॰ एस॰ धोनी: द अनटॉल्ड स्टोरी
* भाग मिल्खा भाग

## सन्दर्भ

श्रेणी:2014 में बनी हिन्दी फ़िल्म
ओमंग कुमार

**ओमंग कुमार** एक भारतीय बॉलीवुड हिन्दी सिनेमा के फ़िल्म निर्देशक तथा प्रोडक्शन डिजाइनर है जिन्होंने अपने फ़िल्मी निर्देशक कैरियर की शुरुआत २०१४ में प्रदर्शित हुई एक जीवनी फ़िल्म मैरी कॉम  से की थी जिसमें प्रियंका चोपड़ा ने मुख्य किरदार निभाया था। २०१६ में इन्होंने एक बार फिर जीवनी फ़िल्म बनाई जो कि सरबजीत सिंह आधारित जो सरबजीत  नाम से प्रदर्शित हुई है फ़िल्म में रणदीप हूडा ,ऐश्वर्या राय और ऋचा चड्ढा ने अहम किरदार किया है।

## सन्दर्भ

श्रेणी:जीवित लोग
श्रेणी:भारतीय फ़िल्म निर्देशक
रीपर ड्रोन

**जनरल एटॉमिक्स एम क्यू- 9 रीपर** (पिछला नाम **प्रिडेटर बी**) एक मानवरहित वायुयान (अनमैनड एरिअल व्हीकल) है जिसे रिमोट से कंट्रोल किया जा सकता है या ऑटोनॉमस उड़ान के लिए भेजा जा सकता है। इसका विकास जनरल एटॉमिक्स सिस्टम्स (GA-ASI) मुख्यतः यूनाइटेड एयर फ़ोर्स के लिए किया गया है। इसे और अन्य युएवीज़ को यूएसएएफ़ द्वारा *रिमोटली पायलटेड व्हीकल्स/एयरक्राफ्ट्स* (RPV/RPA) भी कहा जाता है। यह पहला हंटर किलर यू ए वी है जिसे लंबी दूरियों, अधिक ऊंचाइयों, और निगरानी के लिए बनाया गया है।

## सन्दर्भ

श्रेणी:हथियार
श्रेणी:वायुयान
श्रेणी:स्वचालित विमान
जयंत यादव

**जयंत यादव**(जन्म २२ जनवरी १९९०) एक भारतीय क्रिकेट खिलाड़ी है जो कि घरेलू खेलों में हरियाणा  के लिए खेलते हैं। इनके अलावा ये इंडियन प्रीमियर लीग में दिल्ली डेयरडेविल्स के लिए खेलते हैं। ये मुख्य रूप से गेंदबाजी और  बल्लेबाजी दोनों के लिए जाने जाते है इस कारण जयंत हरफनमौला खिलाड़ी है। 
## सन्दर्भ

श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:1990 में जन्मे लोग
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
लोक जीवविज्ञान

**लोक जीवविज्ञान** (Ethnobiology) वैज्ञानिक रूप से विभिन्न मानव संस्कृतियों का अमानवीय जीवों के साथ के सम्बन्ध का अध्ययन करता है। इसमें अन्य जीवों के साथ करे गये मानव-व्यवहार, प्रयोगों, इत्यादि को देखा जाता है। मानवों का बायोटा और पर्यावरण के साथ ऐतिहासिक और वर्तमान सम्बन्ध परखा जाता है, जो कि हर संस्कृति में बदलता रहता है।

## इन्हें भी देखें
* लोक वानस्पतिकी

## सन्दर्भ

*
जयदेव उनादकट

**जयदेव दीपक भाई उनादकट** (जन्म १८ अक्टूबर १९९१) एक भारतीय क्रिकेट खिलाड़ी है जो घरेलू खेलों  में सौराष्ट्र क्रिकेट टीम के लिए खेलते है तथा इंडियन प्रीमियर लीग में राजस्थान रॉयल्स के लिए खेलते हैं। उनादकट मुख्य रूप से गेंदबाजी  के लिए जाने जाते हैं। इन्होंने अपना पहला टेस्ट क्रिकेट मैच दक्षिण अफ्रीका क्रिकेट टीम के विरुद्ध सन् २०१० में खेला जबकि पहला एक दिवसीय अंतर्राष्ट्रीय मैच ज़िम्बाब्वे क्रिकेट टीम के ख़िलाफ़ २०१३ में खेला था |

## सन्दर्भ

श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:1991 में जन्मे लोग
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:बाएं हाथ के गेंदबाज
श्रेणी:भारतीय ट्वेन्टी २० क्रिकेट खिलाड़ी
इण्डस ओएस

**इण्डस ओएस** (Indus OS ) मोबाइल का एक बहुभाषी प्रचालन तंत्र है। इसका नाम पहले 'फर्स्टच' (Firstouch) था। यह एण्ड्रायड (Android) पर आधारित है। यह प्रचालन तन्त्र भारत में सर्वाधिक प्रयुक्त दूसरा प्रचालन तन्त्र बन गया है और iOS तथा विन्डोज से भी आगे निकल गया है।

## इन्हें भी देखें
*भारत ऑपरेटिंग सिस्टम सॉल्यूशन्स (BOSS)

## बाहरी कड़ियाँ
*इण्डस ओएस का जालघर
*India's Indus beats Apple, Microsoft for second spot in smartphone operating system market (Times of India)
*Regional language-focused Indus OS wants to be on 100 mn smartphones by 2018 (Business Standard)

श्रेणी:मोबाइल प्रचालन तंत्र
प्रेमा माथुर

## प्रेमा माथुर
प्रेमा माथुर दुनिया की पहली महिला वाणिज्यिक पायलट हैं (डेक्कन एयरवेज, हैदराबाद| उन्होंने 1947 में उसकी कमर्शियल पायलट का लाइसेंस प्राप्त किया।  1949 में प्रेमा माथुर ने *राष्ट्रीय एयर रेस* जीता।

## सन्दर्भ
श्रेणी:1910 में जन्मे लोग
श्रेणी:१९९२ में निधन
रिएक्टओएस

**रिएक्टओस** (ReactOS), x86/x64 परसनल कम्प्यूटरों के लिये उपयुक्त एक प्रचालन तंत्र है। इस ओएस का विकास इस तरह से किया गया हि कि विण्डोज सर्वर २००३ के लिये बनाये गये कम्प्यूटर प्रोग्राम एवं डिवाइस ड्राइवर इस पर चल सकते हैं।

## सन्दर्भ

श्रेणी:प्रचालन तंत्र
राधाबाई सुबरायण

**राधाबाई सुबरायण** एक भारतीय राजनीतिज्ञ , महिला अधिकार कार्यकर्ता और समाज सुधारक थीं। ये भारत कि पहली महिला सान्सद थी  उन्होंने अखिल भारतीय महिला सम्मेलन के एक सदस्य के रूप में भी काम किया। 
१९३० में **राधाबाई सुबरायण** ने भारतीय महिलाओं का प्रतिनिधित्व लंदन में प्रथम गोल

मेज सम्मेलन में बेगम शाह नवाज के सा
थ किया।  उन्होंने सेकंड रौंद टैबल कोन्फेरेंस में भी भाग लिया था। इसी के साथ साथ उन्होंने महि
लाओं के लिए पांच प्रतिशत आरक्षण की मांग
 भी की।

## सन्दर्भ

श्रेणी:१९६० में निधन
श्रेणी:राजनीतिज्ञ
श्रेणी:समाज सुधारक
श्रेणी:1891 में जन्मे लोग
विएतनाम एयरलाइन्स

**विएतनाम एयरलाइन्स**, विएतनाम की शासकीय एयरलाइन्स है।  १९५६ में विएतनाम सिविल असोसियेशन के नाम से स्थापित इस एयरलाइन्स का अप्रैल १९८९ में राजकीयकरण किया गया और यह एक पूर्णतः सरकार के स्वामित्व वाला प्रतिष्ठान बन गया। इसका मुख्य कार्यालय लोंग बीएन डिस्ट्रिक्ट, हनोई में स्थित है और इसके मुख्य आधार स्थल नोई बाई इंटरनॅशनल एयरपोर्ट ओर टन सोन न्हत इंटरनॅशनल एयरपोर्ट पर स्थित है। यह एयरलाइन १७ देशो के ५२ गंतव्यों के लिए उड़ाने परिचालित करता है। 
 
## इतिहास

अपनी शुरुआत से लेकर १९९० के दसक के आरंभिक सालों तक यह एयरलाइन्स विमानन जगत में काफ़ी छोटा स्थान रहती थी और इसके साथ देश की सामाजिक- आर्थिक और राजनैतिक परिस्थितियों सहित कई तरह की बाध्यताएँ जुड़ी हुई थी। युनाइटेड स्टेट्स के साथ विएतनाम के संबंधो में सुधार के बाद हीं विएतनाम एयरलाइन्स को अपने परिचालन के विस्तार, उत्पादों एवं सेवायों में बेहतरी और पुराने हो चले उड़ान दस्ते की आधुनिकरण का मौका मिला। 
 
१९९६ में विएतनाम की सरकार ने २० सेवा कंपनियों को एक साथ विएतनाम एयरलाइन्स कॉर्पोरेशन के नामे से इकट्ठा किया और विएतनाम एयरलाइन्स इसका केंद्र बिंदु बना। २०१० में इस कॉर्पोरेशन को एक लिमिटेड लाइयबिलिटी कंपनी के रूप में पुनर्गठित किया गया और इसका नाम विएतनाम एयरलाइन्स कंपनी लिमिटेड हो गया। एक सात सदस्यों वाला प्रबंधन दल - जिसके सदस्य विएतनाम के प्रधानमंत्री द्वारा मनोनीत किए जाते हैं - इस नयी कंपनी की देखभाल करता है। 

यात्री परिवहन ही कंपनी का मुख्य कार्य बना हुआ है और विएतनाम एयरलाइन्स देश के आर्थिक विकास में महत्वपूर्ण भमिका निभा रही है। इसके पास दक्षिणी विएतनाम की एक क्षेत्रीय एयरलाइन्स विएतनाम एयर सर्विस कंपनी का १००% स्वामित्व है। इसके अलावा यह लो-कॉस्ट कॅरियर जेट्स्टर पेसिफिक एयरलाइन्स (७०%) और कंबोडिया की राजकीय एयरलाइन कांबोडिया आन्ग्कोर एयर (४९%) में भी भागीदार है। इसके अतिरिक्त कंपनी अपनी सहयोगी प्रतिष्ठानों जैसे कि विएतनाम एयरलाइन्स इंजिनियरिंग कंपनी और विएतनाम एयरलाइन्स केटरर्स के मध्यम से विमान के अंदर की ख़ान-पान और विमानो के रखरखाव तथा निरीक्षण के द्वारा अतिरिक्त आय भी प्राप्त करती है। कंपनी ने विमान पट्टे पर देने और एयरपोर्ट ग्राउंड-सर्विसिंग इंडस्ट्रीस में भी निवेश किया है और अब यह विमान के छोटे कल-पुर्ज़े बनाने के काम में भी हाथ आजमाना चाहती है। इसके पास एक मालवाहक एयरलाइन्स विएतनाम एयरलाइन्स कार्गो का भी स्वामित्व और परिचालन अधिकार है। 

जून २०१० में विएतनाम एयरलाइन्स स्काइ टीम समूह का सदस्य बन गया। ऐसा करना वाला यह दक्षिण पूर्व एशिया की पहली एयरलाइन्स थी। 
 
## गंतव्य

विएतनाम एयरलाइन्स की सेवाओं का तंत्र पूर्व एशिया, दक्षिण-पूर्व एशिया, युरोप और ओशीयेनिया में फैला हुआ है। यह २१ घरेलू और २८ अंतरराष्ट्रीय गंतव्यों के लिए रोजाना ३०० उड़ाने भरती है।  इसके अतिरिक्त इसके कई दूसरे एयरलाइन्स से कोड शेअर अग्रीमेंट्स हैं जिनके द्वारा यह उत्तरी अमेरिका तक के कई मार्गो पर सेवा प्रदान करती है।

## उड़ान दस्ता

दिसंबर २०१५ की जानकारी के अनुसार विएतनाम एयरलाइन्स के पास ९९ विमानो का उड़ान दस्ता था।  इनमे से कई विमान कांबोडिया आन्ग्कोर एयर और वॅस्को को पट्टे पर दिए गये हैं। अगर इन विमानो को विएतनाम एयरलाइन्स का अंग ना माना जाए तब भी इसके पास ७७ विमानों का दस्ता है जिनकी औसत आयु (जून २०१३ में) ५.१ वर्ष थी। एयरलाइन्स का २०१५ के अंत तक ११० विमान की क्षमता हासिल करने का लक्ष्य था। 
 
## सन्दर्भ
डैरिया

**डैरिया** एक भारतीय राज्य राजस्थान के जोधपुर ज़िले का एक गांव है जो बालेसर तहसील के अंतर्गत आता है। गांव का पिन कोड ३४२३०६ है तथा टेलीफोन का कोड नम्बर ०२९२९ है। २०११ की जनगणना के अनुसार गांव की जनसंख्या २०५५ है। , भाळू,गोपालसर ,बेलवा इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। **डैरिया** गांव में उप डाकघर तथा सरकारी विद्यालय तथा कई निजी विद्यालय भी है।

## सन्दर्भ

श्रेणी:बालेसर तहसील के गाँव
श्रेणी:जोधपुर ज़िले के गाँव
श्रेणी:राजस्थान के गाँव
श्रेणी:राजस्थान का भूगोल
गाणपत्य

**गणपत्य** हिन्दुओं का वह सम्प्रदाय है जो गणपति (गणेश) को सगुण ब्रह्म के रूप में मानता एवं पूजता है।

श्रेणी:हिन्दू सम्प्रदाय

गणपत्य संप्रदाय के लोग गूढ़ हिंदू संप्रदाय के सदस्य है जो गजानन गणेश[1] को परम देवता मानकर उनकी पूजा करते हैं।

लगभग 10वीं शताबदी में यह संप्रदाय अपने चरम पर था और इसने सभी महत्त्वपूर्ण कार्यों और धार्मिक अनुष्ठानों के प्रारंभ में संतुष्ट किए जाने वाले महत्त्वपूर्ण देवता के रूप में गणेश की स्थापना की।
इस संप्रदाय ने गणेश को समर्पित मंदिर बनवाए, जिनमें सबसे बड़ा, तिरुचिरापल्ली (तमिलनाडु) में चट्टानों को काटकर बनाया गया मंदिर उच्चि-पिल्लैयार कोविल है।
गणेश की पूजा उनकी मूर्ति के समक्ष ध्यान के द्वारा और बिना ध्यान किए फल-फूल अर्पित करके, दोनों तरीके से की जाती है।
इस संप्रदाय के सदस्य माथे पर गोल लाल टीका लगाते हैं और कंधों पर हाथी का सिर और दांत का चिह्न अंकित करवाते हैं।
सगुण ब्रह्म

परमात्मा का वह रूप जो तीन प्राकृतिक गुणों सत्व, रज और तम से परे है,तथा जिसमे माधुर्य,ऐश्वर्य,औदार्य आदि जो दिव्य गुण है उनके सहित सर्वत्र व्यापक परमात्मा को सगुण कहते है।

जब ब्रह्म, कर्ता का भाव ग्रहण करता है जैसे सृष्‍टि‍कर्ता, पालनकर्ता, संहारकर्ता आदि‍ या जब ब्रह्म के साथ कोई विशेषण लगता है जैसे सर्वव्‍यापक, सर्वज्ञ, सर्वशक्‍ति‍मान् आदि‍ तब वह **सगुण ब्रह्म** या **[[ईश्वर]]** कहलाता है।

मध्यकाल से उत्तरीय भारत में भक्तिमार्ग के दो भिन्न संप्रदाय हो गए थे। एक ईश्वर के निर्गुण, निराकर रूप का ध्यान करता हुआ मोक्ष की प्राप्ति की आशा रखता था और दूसरा ईश्वर का सगुण रूप राम, कृष्ण आदि अवतारों में मानकर उनकी पूजा कर मोक्ष की इच्छा रखता था। पहले मत के कबीर, नानक आदि मुख्य प्रचारक थे और दूसरे के तुलसी, सूर आदि।

श्रेणी:हिन्दू धर्म
अफ़गान गर्ल

**अफ़ग़ान गर्ल** एक 1984 की फोटोग्राफिक पोट्रेट है जिसे पत्रकार स्टीव मैकरी द्वारा खींचा गया था। यह फोटी जून 1985 को नेशनल जियोग्राफिक के कवर पेज पर दिखाई गयी थी। लाल स्कार्फ़ पहने, हरी आँखों वाली जवान युवती जो कैमरे की तरफ काफी गंभीर रूप से देख रही है। इसे लियोनार्डो दा विन्ची की पेंटिंग मोना लीसा से भी जोड़कार देखा गया है। इसे *फर्स्ट वर्ल्ड की थर्ड वर्ल्ड मोना लीसा* भी कहा गया।
इस चित्र को किसी दूर के शिविर में स्थित एक ऐसी औरत जो पश्चिमी दर्शक की दया के *योग्य एक शरणार्थी लड़की/औरत* है, का द्योतक (एम्ब्लेम) कहा गया।

2002 के अंत में इस फोटो की **शरबत गुल** (जन्म: 1972) उर्फ **शरबत बीबी** की फोटो के तौर पर पहचान कर ली गयी।

## सन्दर्भ

## आगे पढ़ें
* 
## बाहरी कड़ियाँ

* A Life Revealed (हिंदी: एक जिंदगी का खुलासा)
* 
* पहले और बाद में - ''द अफ़ग़ान गर्ल'' (1984 and 2002) - ''नेशनल जियोग्राफिक''
* 'Afghan Girl': Taking ''National Geographic''s Most Famous Photo, FORA.tv, The Chautauqua Institution, YouTube, July 29, 2010 (video clip)। 
* 

श्रेणी:1972 में जन्मे लोग
श्रेणी:पूर्व अज्ञात लोग
श्रेणी:तस्वीरें
श्रेणी:अफगानिस्तान में फोटोग्राफ
श्रेणी:प्रतिष्ठित विषय की तस्वीरें
श्रेणी:मूल रूप से नेशनल ज्योग्राफिक में प्रकाशित (पत्रिका)
श्रेणी:जीवित लोग
रमाशंकर यादव 'विद्रोही'

अंगूठाकार|रमाशंकर यादव 'विद्रोही
**रमाशंकर यादव** (3 दिसम्बर 1957 – 8 दिसम्बर 2015), जिन्हें **विद्रोही** के नाम से भी जाना जाता है, भारतीय कवि और सामाजिक कार्यकर्त्ता थे। वो जवाहरलाल नेहरू विश्वविद्यालय में एक छात्र के रूप में गये थे लेकिन अपने छात्र जीवन के बाद भी वो परिसर के निकट ही रहे।

## जीवन परिचय
उनका जन्म ३ दिसंबर, १९५७ को उत्तर प्रदेश के ***[[सुल्तानपुर]]*** जिले के अंतर्गत **आहिरी फिरोजपुर** गांव में हुआ। उनकी आरंभिक शिक्षा गाँव में ही हुई। ***[[सुल्तानपुर]]*** में उन्होंने स्नातक किया। इसके बाद उन्होंने कमला नेहरू इंस्टीट्यूट में वकालत में दाखिला लिया। वे इसे पूरा नहीं कर सके। उन्होंने १९८० में जवाहरलाल नेहरु विश्वविद्यालय में स्नातकोत्तर में प्रवेश लिया। १९८३ में छात्र-आंदोलन के बाद उन्हें जेएनयू से निकाल दिया गया। इसके बावजूद वे आजीवन जेएनयू में ही रहे। 

अंतिम समय में उन्होंने ऑक्युपाई यूजीसी] में जेएनयू के छात्रों के साथ हिस्सेदारी की। इसी दौरान ८ दिसंबर २०१५ को उनका निधन हो गया। 

## साहित्य
विद्रोही मुख्यतः प्रगतिशील चेतना के कवि हैं। उनकी कविताएं लंबे समय तक अप्रकाशित और उनकी स्मृति में सुरक्षित रही। वे अपनी कविता सुनाने के अंदाज के कारण बहुत लोकप्रीय रहे। 
२०११ ई॰ में इनकी रचनाओं का प्रकाशन 'नई खेती' शीर्षक संग्रह से हुआ।कुछ प्रमुख पंक्तियाँ : 

## सन्दर्भ

श्रेणी:हिन्दी कवि
श्रेणी:1957 में जन्मे लोग
श्रेणी:२०१५ में निधन
महेश ठाकुर

**महेश ठाकुर** एक भारतीय फिल्म अभिनेता हैं। यह कई हिन्दी फिल्मों और धारावाहिकों में कार्य कर चुके हैं।

## फिल्में
* हम साथ साथ हैं - आनन्द बाबू 
* हम हो गये आप के 
* तुम वीर हो - देव 
* आशिकी 2 
* सत्या 2 
* जय हो 
* फ़ालतू 
* करले प्यार करले 
* हमको दीवाना कर गए 
* आकाश वाणी - वाणी के मामा 
## धारावाहिक

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:भारतीय फ़िल्म अभिनेता
श्रेणी:भारतीय टेलिविज़न अभिनेता
श्रेणी:1969 में जन्मे लोग
मनदीप सिंह

**मनदीप सिंह** (अंग्रेजी :Mandeep Singh) (जन्म 08/04/1998) एक भारतीय क्रिकेट  खिलाड़ी है जिन्होंने अपने ट्वेन्टी-ट्वेन्टी कैरियर की शुरुआत 16/02/2020 को  [ये दाहिने हाथ से बल्लेबाजी तथा दाहिने ही हाथ से गेंदबाजी करते हैं। 2020 में इन्हें [2020 इंडियन प्रीमियर लीग की [नीलामी में खरीदा है। जो कि बिहार का पहला खिलाडी है/

==सन्दर्भ==




[श्रेणी:जीवित लोग
श्रेणी:1991 में जन्मे लोग
श्रेणी:भारतीय क्रिकेट खिलाड़ी
श्रेणी:रॉयल चैलेंजर्स बैंगलोर के क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:जालंधर के लोग
भारत में सिंचाई व्यवस्था

भारत में सिंचाई के लिये बड़ी एवं छोटी नहरों, कुओं, नलकूपों, तालाबों, एवं वर्षाजल का उपयोग किया जाता है। 

## इन्हें भी देखें
* भारत की नहरें

## बाहरी कड़ियाँ
*भारत में सिंचाई के साधन

श्रेणी:भारत में सिंचाई
करुण नायर

**करुण कालधर्न नायर** (अंग्रेजी :Karun Kaladharan Nair/मलयालम : കരുൺ നായർ) (जन्म ०६ दिसम्बर १९९१, जोधपुर, राजस्थान) एक भारतीय क्रिकेट खिलाड़ी है ये मुख्य रूप से बल्लेबाजी के लिए जाने जाते हैं। नायर दाईनें हाथ से बल्लेबाजी तथा गेंदबाजी भी दाईनें हाथ से ही करते हैं। 
घरेलू खेलों में ये  कर्नाटक के लिए खेलते है जबकि इंडियन प्रीमियर लीग में २०१६ इंडियन प्रीमियर लीग से दिल्ली डेयरडेविल्स के लिए खेलते हैं।

**करुण नायर** ने अपने अंतर्राष्ट्रीय कैरियर की शुरुआत एक दिवसीय अंतर्राष्ट्रीय  प्रारूप से भारत–ज़िम्बाब्वे श्रृंखला २०१६ की ११ जून २०१६ को की थी।

2015 के रणजी ट्रॉफी फाइनल मुकाबले में उन्होंने रणजी ट्रॉफी के फाइनल में सर्वाधिक व्यक्तिगत स्कोर का रिकॉर्ड ध्वस्त कर दिया था |  68 साल पहले छोटे कद के बांए हाथ के पूर्व टेस्ट बल्लेबाज गुल मोहम्मद ने फाइनल में 319 रन बनाए थे जो 328 रनों के साथ अब नायर के नाम हो गया था | 

इंग्लैंड के साथ खेलते हुए अपने तिसरे टेस्ट मैच 19 दिसम्बर 2016 को भारत की ओर से खेलते हुए एम ए चिदम्बरम स्टेडियम चेन्नई में अपने कैरियर के तिसरे पारी में नाबाद 303 रनों की पारी खेली।

## सन्दर्भ

श्रेणी:भारतीय क्रिकेट खिलाड़ी
श्रेणी:1991 में जन्मे लोग
श्रेणी:जीवित लोग
श्रेणी:दाहिने हाथ के बल्लेबाज़
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:किंग्स इलेवन पंजाब के क्रिकेट खिलाड़ी
श्रेणी:जोधपुर के लोग
दुगर

**दुगर** एक भारतीय राज्य राजस्थान के जोधपुर ज़िले का एक गांव है जो बालेसर तहसील के अंतर्गत आता है। गांव का पिन कोड ३४२००१
है तथा टेलीफोन का कोड नम्बर ०२९२९ है। २०११ की जनगणना के अनुसार गांव की जनसंख्या ९६४ है। उटम्बर ,आगोलाई ,बावड़ली इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। **दुगर** गांव में उप डाकघर तथा सरकारी विद्यालय तथा कई निजी विद्यालय भी है।

## सन्दर्भ

श्रेणी:बालेसर तहसील के गाँव
श्रेणी:जोधपुर ज़िले के गाँव
श्रेणी:राजस्थान के गाँव
श्रेणी:राजस्थान का भूगोल
हरारे स्पोर्ट्स क्लब

**हरारे स्पोर्ट्स क्लब** एक अंतर्राष्ट्रीय क्रिकेट का  मैदान है जो ज़िम्बाब्वे की राजधानी हरारे में स्थित है जहां पर अंतर्राष्ट्रीय  खेलों के मैचों का आयोजन भी होगा है साथ ही यह ज़िम्बाब्वे क्रिकेट टीम एक मात्र घरेलू मैदान है।

## दर्शक क्षमता
इस स्टेडियम की दर्शक क्षमता 10000 लोगो की है यहां खाली जगह में ज्यादा लोग मैच देख सकते है। 

## सन्दर्भ

श्रेणी:क्रिकेट मैदान
श्रेणी:ज़िम्बाब्वे
धवल कुलकर्णी

**धवल सुनील कुलकर्णी** (अंग्रेजी :Dhawal Sunil Kulkarni) एक भारतीय क्रिकेट खिलाड़ी है। जिनका जन्म १० दिसम्बर १९८८ को मुम्बई, महाराष्ट्र में हुआ था।  कुलकर्णी मुख्य रूप से गेंदबाजी के लिए जाने जाते है जो कि दाईनें हाथ से फेंकते हैं।

ये प्रथम श्रेणी क्रिकेट मुम्बई के लिए खेलते है तथा इंडियन प्रीमियर लीग में २०१६ आईपीएल में गुजरात लॉयन्स की तरफ से खेले थे इनके अलावा ये पूर्व में मुम्बई इंडियन्स की तरफ से भी खेलते थे।

**धवल कुलकर्णी** ने अपने एक दिवसीय अंतर्राष्ट्रीय क्रिकेट कैरियर की शुरुआत सितम्बर २०१४ में इंग्लैंड के ख़िलाफ़ की थी जबकि ट्वेन्टी-ट्वेन्टी कैरियर की शुरुआत भारत–ज़िम्बाब्वे श्रृंखला में  २० जून २०१६ को ज़िम्बाब्वे क्रिकेट टीम के ख़िलाफ़ हरारे स्पोर्ट्स क्लब में थी।

## सन्दर्भ

श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:1988 में जन्मे लोग
श्रेणी:मुम्बई के लोग
श्रेणी:भारतीय ट्वेन्टी २० क्रिकेट खिलाड़ी
श्रेणी:दाहिने हाथ के गेंदबाज
निकॉन डी-७०००

**निकॉन डी-७०००**, निकॉन कंपनी द्वारा १५ सितंबर २०१५ को लॉंच किया गया एक १६.२- मेगा पिक्सल वाला डिजिटल सिंगल-लेंस रीफ्लेक्स कैमरा (डी. एस. एल. आर.) है। उस समय इसे पेशेवर लोगों की पसंद डी-३०० एस और मध्यम दर्जे वाले दी-९० के बीच का माना जाता था।  डी-९० की तुलना में डी-७०० के अंदर कई तरह के पेशेवर शैली वाली सुविधाओं जैसे कि मॅग्नीज़ियम आलाय वाली बॉडी कन्स्ट्रक्षन, एक २.०१६-सेगमेंट कलर एकसपोज़र मीटर, अंदरूनी तौर पर निर्मित समय अंतराल.बढ़ाने / घटाने की सुविधा, ११ की जगह ३९ फोकस पायंट्स, दो एस. डी. मेमोरी कार्ड स्लॉट्स आदि सुविधाएँ उपलब्ध हैं। 
 
इसकी अन्य अंतनिर्हित खूबियों में शामिल है :- एक वायरलेस फ्लॅश कमॅंडर, उपयोगकर्ता के द्वारा स्वनिर्धारित किए जा सकने वाले दो परिचालन मोड (ऑटो फोकस और मोनो ऑडियो के साथ फुल एच डी वीडियो) और जी. पी. एस तथा वायर लेस नेटवर्क के लिए सपोर्ट.

साल २०११ में इस उत्पाद को चार बड़े सम्मान ;- द रेड डॉट प्रॉडक्ट डिज़ाइन, टी. आई. पी. ए. का "बेस्ट डी. एस. एल. आर.) अडवांस्ड" कटेगरी, ई. आई. एस. ए. का "युरोपियन अडवांस्ड एस. एल. कैमरा २०११-१२, और जी. पी. जापान २०११ रीडर्स अवॉर्ड. - से सम्मानित किया गया। 

२० फ़रवरी २०१३ को निकॉन ने डी-७००० की श्रेणी में हीं एक उन्नत कैमरा डी-७१०० लॉंच किया। पर कंपनी आने वाले कई सालों में अपने उत्पादों की सूची में शामिल रखने वाली है। 
 
## रिसेप्शन

### समीक्षा

अपने लॉंच के समय से ही डी-७००० को आलोचकों की काफ़ी अच्छी सराहना मिली। इनमे से कुछ का तो यह भी मानना था कि डी-७०० इससे ज़्यादा मूल्य वाले डी-३००एस से कहीं बेहतर है और डी-९० की तुलना में उसी मूल्य वर्ग में एक संवर्धित उत्पाद है। 

डिजिटल फोटोग्राफी रिव्यू ने इसके इमेज क्वालिटी की सराहना करते हुए इसे ८०% का ओवरऑल स्कोर प्रदान किया। सी. एन. ई. टी. के द्वारा समीक्षा के दौरान इसे इसे चार में से पाँच एडिटरस चाय्स अवॉर्ड मिले।

डी. ओ. एक्स. लॅब्स ने इसके सेंसर इससे कहीं अधिक मूल्यवान उत्पादों की तुलना में ८० का ओवरऑल स्कोर प्रदान किया।  इसकी नाकारात्मक आलोचना का एक बिंदु था इसकी निम्न बफर क्षमता जो ख़ासकर बर्स्ट मोड में खींचे जा सकने वाले चित्रों की संख्या को सीमित कर देती है। यह समस्या रॉ मोड़ में शूटिंग के बाद ज़्यादा सामने आती है।

### ३ डी कलर मेट्रिक्स मीटरिंग और फेस डिटेक्सन

इस कैमरा क़ी एक और सुविधा भी इसमे कभी-कभी समस्या बन जाती है। ३ डी कलर मेट्रिक्स मीटरिंग सिस्टम के कारण खींचे जा रहे चित्र के मुख्य भाग की तुलना में इसके अप्रधान भग (जैसे कि आकाश अथवा पिछले भाग की तेज रौशनी) ज़्यादा प्रमुखता से उभर आते है।  यह समस्या तब उत्पन्न होती है जब इसे कमरे को चित्र के केंद्र में स्थित चेहरे इन अप्रधान भागों से ज़्यादा काले नज़र आते हैं। इस कमरे की सीन रेकग्निशन और फेस डिटेक्सन सुविधा इसके नये न्यू हाइ-रेज़ल्यूशन सेन्सर के कारण इतनी बढ़िया है कि है कि अगर चित्र के केंद्र भाग में अपरिचित चेहरे भी तब भी यह उन्हे प्रमुखता से उभार देता है। इसके कारण कभी-कभो काफ़ी असुविधा हो जाती है।

### उपयोगकर्ताओं की प्रतिक्रिया

इसके लॉंच के समय कंपनी ने इसका इतना प्रचार किया कि इसे उपयोगकर्तायों का जबरदस्त समर्थन प्राप्त हुआ। कई महीनों तक यह बाजार में आसानी के साथ उपलब्ध भी नहीं हो रहा था। अक्तूबर २०११ में थाइलॅंड में आए बाढ़ के कारण निकॉन की उत्पादन क्षमता भी काफ़ी कम हो गयी थी और इसका प्रभाव भी इसकी उपलब्धता पर पड़ा था।

## सन्दर्भ
बामनदास बसु

right|thumb|300px|वामनदास वसु
**वामन दास बसु** (1867-1930) सिविल सर्जन एवं प्रसिद्ध लेखक थे। उन्होंने उस काल में भी अनेकों विषयों पर पुस्तकें लिखी जिनके बारे मे अन्य लोगों ने एक दशक के बाद लेखन तथा शोध किये। श्रीश चंद्र वसु उनके बड़े भाई थे।

## कृतियाँ
* ‘द सिद्धान्त कौमुदी ऑफ भट्टोजि दीक्षित’, पाणिनि अफिस, इलाहावाद, ई.सं. १९०४–१९०७)
* History of education in India under the rule of the East India Company (Modern Review, Kolkata, 1922)
* Story of Satara (1922)
* Rise of Christian Power in India (1923)
* The Colonization of India by Europeans (1925)
* Ruin of Indian Trade and Industry (1930)
* The Vedantasutras of Badarayan
* The Bhakti ratnavali
* The Brihajjatakam of Varah Mihir

इनमें से 'राइज़ ऑफ क्रिश्चियन पॉवर इन इण्डिया' अंग्रेजी शासन के विरोध की भावना से ओतप्रोत है। इसने अपने समय में तहलका मचा दिया था। इसी पुस्तक के आधार पर सुन्दर लाल ने हिन्दी में 'भारत में अंग्रेजी राज' लिखा। इस पुस्तक ने भी तहलका मचाया। स्वदेशी परंपरा के गुरुकुल कांगड़ी विश्वविद्यालय के स्नातक एवं इतिहासकार जयचन्द्र विद्यालंकार ने अपनी पुस्तक वामनदास वसु को समर्पित की।

वामन दास बसु 1909 से 1919 तक पाणिनि प्रेस से भी जुड़े रहे। इस दौरान 38 पुस्तकें लिखी गयी। इन्होने वेदों का अंग्रेजी भाषा में अनुवाद भी किया।

## बाहरी कड़ियाँ
*The history of '''British Occupation of India'''
*History of education in India under the rule of the East India Company
*Online Books by Baman Das Basu

श्रेणी:भारतीय चिकित्सक
श्रेणी:आर्थिक इतिहासकार